ดึงแบงก์รัฐช่วยคนไทยต่อหลังโควิด-19
นายอุตตม สาวนายน รมว.คลัง เป็นประธานแถลงข่าวการดำเนินมาตรการดูแลและเยียวยาผลกระทบจากโควิด-19 เพื่อสานต่อโครงการ ก้าวต่อไปเราไม่ทิ้งกันสู้ภัยโควิด-19 ว่ากระทรวงได้จัดตั้งทีม เราไม่ทิ้งกัน ในการติดตาม สำรวจความเดือดร้อนประชาชน เพื่อเร่งเยียวยา ฟื้นฟู สร้างอาชีพ และสร้างรายได้ โดยให้สถาบันการเงินของรัฐเร่งออกมาตรการเพิ่มเติมช่วยเหลือหลังโควิด-19 คลี่คลาย วงเงินกว่า 230000 ล้านบาทนอกจากนี้ ยังจัดคลินิก คลังสมอง หมอคลัง เราไม่ทิ้งกัน ตามสาขาของสถาบันการเงินรัฐ เพื่อรับเรื่องร้องทุกข์ ก่อนส่งเรื่องให้หน่วยงานที่เกี่ยวข้อง ด้านนายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า หลังโควิด-19 คลี่คลาย ธ.ก.ส. เตรียมออกสินเชื่อช่วยเหลือเกษตรกรเพื่อให้มีเงินทุนประกอบอาชีพ หรือดำเนินกิจการต่อได้ 3 โครงการ วงเงิน 170000 ล้านบาท ได้แก่ 1.สินเชื่อพอเพียงเพื่อเลี้ยงชีพ วงเงิน 10000 ล้านบาท 2.สินเชื่อนิวเจนฮักบ้านเกิด วงเงิน 60000 ล้านบาท และ 3.สินเชื่อระยะสั้นฤดูการผลิตใหม่ ปีการผลิต 63/64 วงเงิน 100000 ล้านบาทขณะที่นายชาติชาย พยุหนาวีชัย ผู้อำนวยการธนาคารออมสินกล่าวว่า ได้กำหนดแนวทาง เยียวยา ฟื้นฟู ส่งเสริมสร้างอาชีพ คืนความสุข สร้างภูมิคุ้มกัน ผ่าน 4 กระบวนการ คือ1.เยียวยา ขยายการพักชำระหนี้เงินต้นและดอกเบี้ยจากเดิม 6 เดือน เป็น 2 ปี2.การคืนอาชีพ ร่วมมือกับภาคีเครือข่าย สร้างงานในชุมชน3.คืนความสุข ร่วมกับชุมชนดำเนินการ ตู้คลังออมสินปันสุขและ 4.ฟื้นฟูรายได้ ปล่อยสินเชื่อดอกเบี้ยต่ำ (ซอฟต์โลน) 40000 ล้านบาทส่วนนายกมลภพ วีระพละ รองกรรมการผู้จัดการและรักษาการในตำแหน่งกรรมการผู้จัดการ ธนาคารอาคารสงเคราะห์ (ธอส.) กล่าวว่า จะทำ โครงการ ธอส. ปันน้ำใจ เราไม่ทิ้งกัน ผ่าน 2 มาตรการคือ สินเชื่อ โครงการบ้าน ธอส. เราไม่ทิ้งกัน วงเงิน 20000 ล้านบาท และ โครงการ ธอส. ช่วยคนไทยร่วมสร้างชาติ ดอกเบี้ยคงที่ 1.99% ต่อปี นาน 2 ปีด้านนายผยง ศรีวณิช กรรมการผู้จัดการใหญ่ ธนาคารกรุงไทย จำกัด (มหาชน) กล่าวว่า ล่าสุดธนาคารได้ช่วยเหลือลูกค้าที่ได้รับผลกระทบผ่านซอฟต์โลน ธนาคารออมสิน วงเงิน 5058 ล้านบาท ลูกค้า 382 ราย ผ่านซอฟต์โลน ธนาคารแห่งประเทศไทย วงเงิน 10851 ล้านบาท ลูกค้า 3364 ราย และปรับโครงสร้างหนี้ โดยพักการชำระหนี้ และให้เงินทุนหมุนเวียนเพิ่มเติม 580077 ล้านบาท ลูกค้า 167981 ราย รวมวงเงิน 595986 ล้านบาท ลูกค้า 171727 ราย.
นายอุตตม สาวนายน รมว.คลัง เป็นประธานแถลงข่าวการดำเนินมาตรการดูแลและเยียวยาผลกระทบจากโควิด-19 เพื่อสานต่อโครงการ ก้าวต่อไปเราไม่ทิ้งกันสู้ภัยโควิด-19 ว่ากระทรวงได้จัดตั้งทีม เราไม่ทิ้งกัน
ผลกระทบโควิด-19,มาตรการเยียวยา,สินเชื่อ,สินเชื่อดอกเบี้ยต่ำ,เราไม่ทิ้งกัน,มาตรการช่วยหลังโควิด-19,ข่าววันนี้